
Limbažu novada
vispārizglītojošo skolu

SKOLĒNU SPORTA SPĒĻU
NOLIKUMS
2026./2027.mācību gads
Limbažu novada vispārizglītojošo skolu
skolēnu sporta spēļu
KALENDĀRS

2026. / 2027. mācību gads

	Datums
	Laiks
	Vieta
	Sacensības
	Vecuma grupa

	Pirmais semestris 

	24.septembris (ceturtdiena)
	10.00
	LFF mācību un treniņu centrs „Staicele”
	Futbols
	1) C grupa zēni  

2) D grupa zēni 

3) C grupa meitenes 

	13.oktobris (otrdiena)
	10.00
	Salacgrīva, “Zvejnieku Parks”
	Rudens kross
	4. – 12. klases

	10.novembris (otrdiena)
	10.00
	Vidrižu Sporta halle
	Florbols 
	B grupa zēni 
B grupa meitenes 

	24.novembris (otrdiena)
	10.00
	Vidrižu Sporta halle
	Florbols 
	C grupa zēni

C grupa meitenes

	8. decembris (otrdiena)
	10.00
	OC „Limbaži” sporta halle
	Tautas bumba (vidusskolas+pamatskolas) 
	D grupa Zēni
D grupa Meitenes

	15. decembris (otrdiena)
	10:00
	OC „Limbaži” sporta halle
Limbažu vidusskola
	Volejbols 
	
Top! Kauss



	Otrais semestris

	12. janvāris (otrdiena)
	10.00
	Liepupes pamatskola
	Dambrete
	B, C, D grupas 

	21. janvāris
(ceturtdiena)
	10:00
	Limbažu vidusskola
	3x3 basketbols vidusskolām
	A grupa zēni 

	26. janvāris
(otrdiena)
	10:00
	Vidrižu pamatskola
	Basketbols
	B grupa zēni

B grupa meitenes

	16. februāris (otrdiena)
	10.00
	OC “Limbaži” Sporta halle 
	Stafetes
	D grupa
E grupa

	18. marts 
(ceturtdiena)
	10:00
	OC „Limbaži” sporta halle
	Vieglatlētika
	3. – 4. klase
5.- 6. klase
7. - 8. klase

	20. aprīlis 
(otrdiena)
	10:00
	Airēšanas bāze 
	Pavasara kross 
	2. – 8. klase 


SKOLĒNU BRĪVDIENAS
Rudens brīvdienas:

no 2026. gada 19. oktobra līdz 23. oktobrim;
Ziemas brīvdienas:

no 2026. gada 21. decembra līdz 2027. gada 1. janvārim;
Pavasara brīvdienas:
no 2027. gada 8. marta līdz 12. martam.
Vasaras brīvdienas:   
no 2027. gada 1. jūnija līdz 31. augustam. (1. – 8. un 10. – 11.klasei)

CITI SVĒTKI

	Latvijas Republikas proklamēšanas diena:
	18. novembris

	Lielā Piektdiena:
	26. marts

	Pirmās Lieldienas:
	28.marts

	Otrās Lieldienas:
	29. marts

	Darba svētki/ Latvijas Republikas Satversmes sapulces sasaukšanas diena:
	1. maijs

	Latvijas republikas neatkarības deklarācijas pasludināšanas diena:
	4.maijs 



MĒRĶIS UN UZDEVUMI
1) Veicināt skolēnu iesaistīšanu regulārās mācību iestāžu sporta nodarbībās, pilnveidot audzēkņu vispusīgo fizisko sagatavotību, lai varētu nodrošināt kvalitatīvu sporta programmas vielas apguvi.

2) Noskaidrot labākās Limbažu novada skolas, un labākos audzēkņus atsevišķos sporta veidos.

3) Sekmēt talantīgāko skolēnu iesaistīšanu sporta skolas mācību – treniņu grupās.


VIETA UN LAIKS

- Skolēnu sporta spēles norisinās 4 posmos:

1) sacensības mācību iestādēs notiek visu mācību gadu;
2) starpnovadu finālsacensības norisinās pēc apstiprināta sporta spēļu nolikuma;
3) Limbažu novada vispārizglītojošo skolu sacensību uzvarētāji piedalās Vidzemes reģiona sacensībās;
4) Labākās skolu komandas startē republikas finālsacensībās.

VADĪBA

- 1.posmā mācību iestādes sacensības organizē skolas. Par sacensību sarīkošanu atbild skolas vadība un sporta skolotājs. Sacensības notiek pēc skolas izstrādātā sporta pasākumu nolikuma.

- 2.posmā skolēnu sacensības organizē un vada Limbažu novada Sporta skola pēc skolēnu sporta spēļu nolikuma. Organizatorisko darbu veic sporta skolas sporta organizators Dāvis Strazds, 26316900
- 3.posms ir sacensības Vidzemes reģionā (koordinē D. Strazds).
- 4.posms ir valsts finālsacensības atsevišķos sporta veidos (koordinē D.Strazds).
SACENSĪBU DALĪBNIEKI 

Limbažu novada vispārizglītojošās skolas tiek iedalītas vidusskolās un pamatskolās. 
	Vidusskolu grupa
	Pamatskolu grupa

	Limbažu vidusskola
	Pāles pamatskola

	Salacgrīvas vidusskola
	Umurgas pamatskola

	Limbažu valsts ģimnāzija
	Vidrižu pamatskola

	
	Krišjāņa Valdemāra Ainažu pamatskola

	
	Liepupes pamatskola

	
	Staiceles pamatskola

	
	Lādezera pamatskola

	
	Alojas Ausekļa pamatskola


Sacensību dalībnieki ir iedalīti šādās vecuma grupās:
	Grupa
	Dzimšanas gadi
	Klase

	A grupa
	2010.–2008. g. dz.
	10.–12. klase

	B grupa
	2012.–2011. g. dz.
	8.–9. klase

	C grupa
	2014.–2013. g. dz.
	6.–7. klase

	D grupa
	2016.–2015. g. dz.
	4.–5. klase

	E grupa
	2018.–2017. g. dz.
	2.–3. klase

	F grupa
	2019. g. dz.
	1. klase


ja nolikumā nav noteikts savādāk.
· Komandu sacensībās skolas komandā mazo skolu grupā var startēt līdz 2 jaunākas vecuma grupas dalībniekiem, ja komandu pamatoti nevar nokomplektēt no atbilstošā vecuma dalībniekiem. Meitenes drīkst startēt pie zēniem, ja tas nepieciešams komandas nokomplektēšanai. 
APBALVOŠANA

· Komandas, kuras izcīnījušas pirmo, otro un trešo vietu atsevišķos sporta veidos, apbalvo ar kausiem (vai diplomiem), savukārt komandu spēlētājus ar medaļām.
· Pirmo trīs vietu ieguvējus individuālajā vērtējumā atsevišķos sporta veidos, disciplīnās apbalvo ar medaļām.
· Stafešu komandas un komandu dalībniekus apbalvo ar diplomiem.
PIETEIKUMI
· Vieglatlētikas sacensībās un krosā datorrakstā aizpildīta pieteikuma veidlapa (pielikums Nr.1, pielikums Nr.2) oriģināls jāiesniedz sporta skolā sacensību dienā; elektroniski pieteikums jāiesūta pa e-pastu sporta.skola@limbazunovads.lv vēlākais 4 (četras) darba dienas pirms sacensībām līdz plkst.15.00. 
· Vieglatlētikas sacensībās un krosā sacensību dienā pēdējo izmaiņu izdarīšana – dalībnieka/u atteikšana no dalības sacensībās – tiek pārtraukta 15 minūtes pirms sacensību sākuma. Jaunu dalībnieku pierakstīšana nav atļauta.
· Komandu sacensībās komandas jāpiesaka vēlākais 4 (četras) darba dienas pirms sacensībām līdz plkst.15.00. Vārdiskā pieteikuma veidlapa (pielikums Nr.3) jāiesniedz sacensību dienā pirms sacensību sākuma.
· Ja komanda uz sacensībām ierodas bez iepriekšēja pieteikuma vai tai nav līdzi sporta skolotājs vai pieaugušais kā komandas pārstāvis, tad komandu sacensībās var nepielaist. Uz katriem 10 bērniem jābūt vismaz vienam skolotājam. 
· Ja sporta spēlēs (lielo skolu, mazo skolu grupā atsevišķi) sacensībām ir pieteiktas mazāk par 3 komandām, sacensības pa grupām tiek atceltas. Visas spēles notiek vienā grupā.

DAŽĀDI

· Komandām sacensību vietā jāierodas 30 minūtes pirms sacensību sākuma, lai dalībnieki sagatavotos startiem.

· Vārdisko pieteikumu (Pielikums Nr.1, Pielikums Nr.2, Pielikums Nr.3) jāiesniedz datorrakstā sacensību dienā ar skolas direktora un sporta skolotāja parakstu.
· Sporta skolotājiem, komandu pārstāvjiem un tiesnešiem uz sacensībām jāierodas sporta apavos. 
· Tiesnešiem uz sacensībām jāierodas sporta tērpā.
· Pieteikumu veidlapas atrodamas Sporta skolas mājas lapā sadaļā Skolu sports / Skolu sacensību nolikums.
· Līdz ar pieteikumu sacensībās, skolas piekrīt, ka sacensībās tiek veikta fotografēšana un video uzņemšana. Fotografēšanu un video uzņemšanu veic “Limbažu novada Sporta skola”, lai atspoguļotu pasākumu. Informācija par to var tikt publicēta sociālajos tīklos, medijos un Sporta skolas interneta vietnē. Skolām ir tiesības iebilst pret sevis vai sava bērna fotografēšanu vai filmēšanu, informējot fotogrāfu un video operatoru pasākuma laikā, vai pēc pasākuma, nosūtot elektronisko vēstuli uz e-pasta adresi: sporta.skola@limbazunovads.lv, tēmā norādīt: DATI.
FUTBOLS

24.09.2026. 
Zēni 

	C grupa
	2014.–2013. g. dz.
	6.–7. klase

	D grupa
	2016.–2015. g. dz.
	4.–5. klase


Meitenes
	C grupa
	2014.–2013. g. dz.
	6.–7. klase


· Komandas jāveido tikai no attiecīgās skolas skolēniem, kas ir uzrādīta pieteikumā.

· Komandām jābūt vienādas krāsas krekliem vai vestēm. Vārtsargam nedrīkst būt vienādas krāsas krekls ar laukuma spēlētājiem.

· Sacensībās meitenes nedrīkst spēlēt bučos. 

	
	Zēni
	Meitenes

	Bumbas izmērs C grupa
	5
	4

	Bumbas izmērs D grupai
	4
	4

	Vārtu lielums
	2x5 m
	

	Laukuma izmēri
	40x60 m
	Mini pičs

	Spēlētāju skaits laukumā
	7:7
(iekļauts vārtsargs)
	4:4

(iekļauts vārtsargs)

	Maksimālais spēlētāju skaits protokolā 
	12
	6


- Mazo skolu un lielo skolu komandas var spēlēt atsevišķās grupās (atkarībā no komandu skaita). 

- Par uzvaru komanda saņem 3 punktus, par neizšķirtu – 1 punktu, par zaudējumu – 0 punktus, par neierašanos uz spēli – 0 punktus.

- Pieteikumi jānosūta līdz 17.septembrim plkst.15.00. uz e-pastu: sporta.skola@limbazunovads.lv. Galvenais tiesnesis: Dāvis Strazds.
RUDENS KROSS

13.10.2026.
· Krosā var piedalīties neierobežots dalībnieku skaits no skolas.

· Krosā piedalās skolu audzēkņi, dzimuši 2008.-2016.g.dz. (4.–12.klase). Jaunāki dalībnieki startēt nedrīkst.

· Skolām jānodrošina audzēkņus ar numuru spraužamadatām.

· Sacensības notiek meiteņu un zēnu konkurencē, katram dzimšanas gadam atsevišķi.
Programma:
                                                                 Meitenes                Zēni

2016.g.dz.



500 m

500 m


2015.g.dz.



        500 m

500 m

2014.g.dz.
 


500 m
1000 m

2013.g.dz.



1000 m
1500 m

2012.g.dz.



1000 m
1500 m

2011.g.dz.



1000 m
2000 m

Jaunietes

Jaunieši

2010.g.dz.



1500 m
2000 m

 

2009.g.dz.



1500 m
2000 m

2008.g.dz.



1500 m 
3000 m

              

· Dalībniekiem jāstartē un jāfinišē sporta tērpā. Jābūt dalībnieka numuram. 

· Nav atļauts skriet līdzi dalībniekam trasē, traucēt citus, pretējā gadījumā dalībnieks tiek diskvalificēts.

· Ja distancē tiek fiksēts rupjš pārkāpums pret citu dalībnieku, dalībnieks, kas veicis pārkāpumu, tiek diskvalificēts.

· Pieteikumus un dalībnieku kartītes iesūtīt līdz 7. oktobra plkst.15.00.
· Galvenais tiesnesis –Dāvis Strazds. Tiesnešu brigādes nodrošina Limbažu novada sporta skolas Vieglatlētikas nodaļa un/vai Salacgrīvas vidusskola.
FLORBOLS

10.11.2026 - B grupa 2011. – 2012.g.dz. (8.-9.klase) zēni un meitenes Vidrižos
24.11.2026 - C grupa 2013. – 2014.g.dz. (6.-7.klase) zēni un meitenes Vidrižos 
-    Startē zēni un meitenes atsevišķi; 
· Spēlētāju skaits laukumā: 4 spēlētāji + vārtsargs;

· Maksimālais spēlētāju skaits protokolā ir 10;

· Par uzvaru spēlēs laukā komanda saņem 3 punktus, par uzvaru pēc soda metieniem – 2 punktus, par zaudējumu pēc soda metieniem – 1 punktu, par zaudējumu – 0 punktus;

· Sacensību norisi un spēļu laiku nosaka sacensību organizatori pēc pieteikto komandu skaita sacensību dienā pārstāvju sanāksmē;

· Skolu komandas, kurām nav iespēja nodrošināt dalībniekus ar inventāru, sacensībās Vidrižos ir iespēja izmantot Vidrižu sporta un kultūras centra „Vidriži” piedāvāto inventāru (vārtsarga aizsargķivere, ceļu sargi, florbola nūjas);

· Pieteikumi 10.novembra sacensībām jānosūta līdz 4.novembra plkst. 15:00. uz e-pastu sporta.skola@limbazunovads.lv. 
· Pieteikumi 24.novembra sacensībām jānosūta līdz 20.novembra plkst. 15:00. uz e-pastu sporta.skola@limbazunovads.lv. 

· Tiesnešu nodrošinājums: Vidrižu pamatskola (Vidrižos).

· Galvenais tiesnesis: Dāvis Strazds 
„TAUTAS BUMBA”
08.12.2026.
Lielajām skolām
-   Komandas sastāvs (8+1 rezervē) un 1 skolotājs – pārstāvis. 

· Piedalās zēni un meitenes atsevišķi. 
Mazajām skolām
-   Komandas sastāvs (6+1 rezervē) un 1 skolotājs – pārstāvis. 

· Piedalās zēni un meitenes atsevišķi. 
· Spēles ilgums 2 x 5 min, ar 1 minūtes pārtraukumu starp puslaikiem

· Spēles laukums 9 x 18 m. 

· Spēlē ar volejbola bumbu vai mazāku mīksta materiāla bumbu. 
Spēles noteikumi
Lielajām skolām
· Spēlē piedalās 8 spēlētāji: 7 laukuma spēlētāji un komandas kapteinis aiz pretinieka komandas laukuma gala līnijas. Spēli sāk ar kapteiņa pārmetienu savai komandai.

Mazajām skolām
· Spēlē piedalās 6 spēlētāji: 5 laukuma spēlētāji un komandas kapteinis aiz pretinieka komandas laukuma gala līnijas. Spēli sāk ar kapteiņa pārmetienu savai komandai.
· Dalībniekiem, kuriem trāpa ar bumbu, laukums jāatstāj. 
· Izsistie dalībnieki drīkst mest un izsist pretinieka komandas dalībniekus. Spēlē līdz pēdējam izsistajam dalībniekam. Uzvar komanda, kurai paliek vairāk dalībnieku.
· Ieskaita tikai tiešu trāpījumu (pēc bumbas atlēciena no grīdas vai no cita spēlētāja trāpījums neskaitās).
· Ja spēlētājs, kurš atrodas laukumā, pārtver bumbu lidojumā, tad  viņš var pats mest bumbu, atdot to savas komandas biedram vai kapteinim.
· Spēlētāji, izpildot metienu, nedrīkst pārkāpt vai uzkāpt uz laukuma robežlīnijas. Šī pārkāpuma gadījumā bumba nododama pretiniekam, bet ja šādā metienā ir trāpīts pretiniekam, tas neskaitās. Ja izvairoties no pretinieka trāpījuma vai notverot spēcīgu pretinieka metienu spēlētājs pārkāpj laukuma līniju, tad viņš ir izsists.
· Ja ķerot bumbu, spēlētājs to izlaiž no rokām, trāpījums skaitās jebkurā gadījumā, izņemot, ja spēlētājs atkārtoti to noķer, pirms bumba skārusi citu spēlētāju vai grīdu.
· Ja bumba nokrīt ārpus laukuma, tad līdz iedomātajam viduslīnijas pagarinājumam to drīkst ņemt tikai tās komandas kapteinis un viņa palīgi, kura pusē bumba ir nokritusi.
· Ja komanda novilcina metienu vai saspēlējas, nemēģinot trāpīt pretiniekam, bumbu atdot pretinieka komandai (to izšķir vecākais tiesnesis). Atļauts izdarīt 2 saspēles starp kapteini un komandu, pēc kurām jāseko metienam pa pretinieka komandas spēlētāju.  
· Skolotājs katrā puslaikā drīkst pieprasīt vienu – 20 sekunžu pārtraukumu. Pārtraukumu var pieteikt, kad bumba atrodas ārpus spēles, vai  pie komandas, kuras pārstāvis to vēlas pieteikt pārtraukumu. Spēlētāju un kapteiņu maiņu drīkst izdarīt pārtraukumā vai pēc 1. puslaika.  
· Ja kāds no komandas /laukuma spēlētājs, kapteinis, rezervists, skolotājs/ spēles laikā uzvedas nesportiski, tiesnesis komandu soda, pieskaitot trāpījumu.
· Kad visi laukuma spēlētāji ir izsisti, laukumā iet kapteinis un viņam tiek atdota bumba. Šajā brīdi spēle netiek pārtraukta. 
· Par uzvaru komanda iegūst 3 punktus, par neizšķirtu – 2, par zaudējumu – 1, par neierašanos uz spēli vai atteikšanos to turpināt – 0 punktus. Ja turnīra noslēgumā 2 komandām ir vienāds punktu skaits, tad uzvar komanda, kurai lielāka visās spēlēs gūto trāpījumu summu. Ja trāpījumu summa ir vienāda, tad augstāka vieta ir savstarpējās spēles uzvarētājkomandai. Ja arī šī spēle beigusies neizšķirti, tad vērtē trāpījumu starpību visās šo komandu spēlēs.

· Sacensības tiesā: lielajām skolām dalībskolu sporta pedagogi; mazajām skolām dalībskolu sporta pedagogi. Galvenais tiesnesis –Dāvis Strazds
Pieteikumi jānosūta līdz 4.decembrim plkst. 15.00 uz e-pastu: sporta.skola@limbazunovads.lv. [image: image2.png]

